Here is a page extracted from Wikipedia that may contain CSS, HTML, and a lot of unformatted text.

Title: ميمو رمسيس
Content: ميمو رمسيس كان ممثل من مصر من مواليد يوم 1 يناير سنة 1920, شارك فى بطوله فيلمين بس, و هما: (اسماعيل يس بوليس سرى, ملاك وشيطان), بعدها ترك المجال الفنى و هاجر مع اخوه جمال اوروبا فى الستينات و انقطعت اخباره.

حياته
كان الاب, محمد عفيفى مرزبه نجار بفرقه مسرحيه تجوب الاقاليم, اما الام فمن عرب سيناء, و فى واحد من الموالد, اتعرف عليها محمد عفيفى, و اتجوزها, و خلفو اربع ابناء هم: «رتيبه, و فوزى, و جمال, و محمد الشهير بميمو..

اكتسب جمال و اخوته لقب «رمسيس» من خلال عملهم كلاعبى اكروبات, و شاركوا لفتره طويله ضمن فقرات «سيرك الحلو», و تم تاليف فرقه خاصه متجوله من الاخوه الاربعه باسم «فرقه رمسيس» و استقرت الاسره لفتره طويله بحى شبرا.

كان ده قبل قرار الوالدين بالسفر الى اوروبا, و قدموا عروضهم على مسارح «مولان روج» بباريس, بالاضافه لمسارح نيو يورك و لاس فيجاس الامريكيه. بعد وفاة الاب و اسدال الستار على «فرقه رمسيس» انتقل جمال واخوته القاهره, و كانت عيونهم على التمثيل فى السينما. و شارك جمال مع اخوه ميمو بفيلم «اسماعيل ياسين بوليس سرى» سنة 1959, و كانت انطلاقته الكبرى فى فيلم «اشاعه حب». لما قدم المخرج فطين عبد الوهاب جمال فى شخصية لوسى فى فيلم ” اشاعه حب ” انتاج 1960 وهو دور قدمه ببراعه فى دور لوسى ابن طنط فكيهه اللى كان بيجيد الرقص و الغنا بعدة لغات و لكن بعده جمال رمسيس انتقل مع اخوه ميمو الى بلجيكا لاداره اعمال حره اتنوعت ما بين مطعم, و ملهى ليلى. و اقترن جمال فى اسبانيا بفتاه هولنديه. بعد وفاة ميمو رمسيس سنة 1979, انتقل جمال هولندا و استقر مع قرينته و فتح مرسم و فضل فى هولندا لحد وفاته فى يوم 25 سبتمبر 2002, بعمر 80 سنه.

فيلموجرافيا

 ملاك وشيطان
 1960 - فيلم
 ابو شفه
 البوليس السرى 1959 - فيلم
 زعيم العصابه مدعى الجنون
 Pas de grisbi pour Ricardo (فيلم فرنسى)

لينكات برانيه

مصادر 

ممثلين مصريين
مصريين عاشو فى امريكا